เป็นธารัสซีเมีย และมีการตัดม้ามแล้ว ปัจจุบันอายุ42 ปี สามารถรับวัคซีนโควิด-19ได้ไหมครับ
สวัสดีค่ะ การเป็นโรคธาลัสซีเมีย แม้จะตัดม้ามไปแล้ว ก็ไม่ได้เป็นข้อห้ามในการฉีดวัคซีนป้องกันโรคโควิด 19ค่ะ ดังนั้น สามารถที่จะไปรับการฉีดได้สำหรับข้อห้ามและข้อควรระวังในการฉีดวัคซีน เช่น เคยมีประวัติการแพ้วัคซีนชนิดอื่นๆ แบบรุนแรงมาก่อน อยู่ระหว่างตั้งครรภ์ หรือให้นมบุตร กำลังมีอาการป่วย เช่น มีไข้ หายใจลำบาก หอบเหนื่อย อาการทางสมองและระบบประสาทต่างๆ เป็นต้น หรือมีโรคประจำตัวที่อาการยังไม่คงที่ หรือมีอาการรุนแรงอยู่ เช่น หอบหืด แล้วมีอาการหอบมากอยู่ เป็นต้น หรือมีตรวจพบเชื้อโควิด 19 ในช่วงไม่เกิน 2 สัปดาห์ที่ผ่านมาทั้งนี้ หากในช่วงนี้ อาการคงที่ดี ไม่ได้มีอาการเหนื่อยมากขึ้นผิดปกติ ไม่ได้อยู่ในช่วงที่ระดับความเข้มข้นเลือดลดลงเร็ว ก็สามารถไปฉีดวัคซีนได้ค่ะ